**ΑΠΟΦΑΣΗ ΤΗΣ ΒΟΥΛΗΣ ΤΩΝ ΑΝΤΙΠΡΟΣΩΠΩΝ ΓΙΑ ΕΓΚΡΙΣΗ ΤΟΥ ΠΡΟΫΠΟΛΟΓΙΣΜΟΥ ΤΗΣ ΒΟΥΛΗΣ ΤΩΝ ΑΝΤΙΠΡΟΣΩΠΩΝ**

**ΓΙΑ ΤΟ ΟΙΚΟΝΟΜΙΚΟ ΕΤΟΣ 2023**

ΕΠΕΙΔΗ, με βάση την ενδέκατη τροποποίηση του Συντάγματος της Κυπριακής Δημοκρατίας, η νομοθετική εξουσία απολαύει οικονομικής αυτονομίας, συνακόλουθα δε, βάσει του άρθρου 167 του συντάγματος, ο προϋπολογισμός της Βουλής των Αντιπροσώπων συνιστά διακριτό μέρος του προϋπολογισμού της Δημοκρατίας,

KAI ΕΠΕΙΔΗ, ο προϋπολογισμός της Βουλής των Αντιπροσώπων συντάσσεται από τον/την Πρόεδρο της Βουλής, συμφώνως των ευρύτερων δημοσιονομικών συνθηκών και τηρουμένων των εκάστοτε καθοριζόμενων από την εκτελεστική εξουσία ανώτατων ορίων δαπανών,

ΚΑΙ ΕΠΕΙΔΗ, ως αποτέλεσμα των πιο πάνω, έχει συνταχθεί προϋπολογισμός της Βουλής των Αντιπροσώπων για το οικονομικό έτος 2023, ο οποίος προβλέπει για συνολικές δαπάνες ύψους €31.493.000, εκ των οποίων €30.708.360 προορίζονται για τακτικές δαπάνες και €784.640 για αναπτυξιακές δαπάνες,

ΚΑΙ ΕΠΕΙΔΗ, ο εν λόγω προϋπολογισμός, αφ’ ης στιγμής εγκριθεί από το σώμα δι’ αποφάσεώς του, ακολούθως καταχωρίζεται αυτούσιος στον προϋπολογισμό της Δημοκρατίας για το οικονομικό έτος στο οποίο αυτός αφορά και με τη δημοσίευσή του στην Επίσημη Εφημερίδα της Δημοκρατίας καθίσταται κατά πάντα εκτελεστός,

Για όλους αυτούς τους λόγους, η Βουλή των Αντιπροσώπων, με την παρούσα απόφασή της, εγκρίνει τον προϋπολογισμό δαπανών ύψους €31.493.000 για τη χρήση του οικονομικού έτους 2023, ο οποίος από της καταχωρίσεώς του στον προϋπολογισμό της Δημοκρατίας για το αντίστοιχο οικονομικό έτος και της δημοσιεύσεώς του στην Επίσημη Εφημερίδα της Δημοκρατίας καθίσταται κατά πάντα εκτελεστός.

ΚΠ/ΜΓ-13.23.001.001, 23.10.002.001, 23.01.063.166-2022